
Safon Uwch Cymraeg Iaith Gyntaf


TAG UG a SAFON UWCH CYMRAEG (IAITH GYNTAF)
CRYNODEB O’R ASESIAD
Mae’r fanyleb hon wedi’i rhannu i gyfanswm o 6 uned – 3 uned UG a 3 uned U2. Mae’r pwysoli a nodir isod yn cael ei gyfleu yn nhermau’r cymhwyster llawn Safon Uwch. 
UG (3 uned)
	UG Uned 1 
Arholiad Llafar: tua 45 munud i bob grŵp
Y Ffilm a’r Ddrama a Llafaredd
15% o’r cymhwyster	60 marc

	Adran A: Trafod Ffilm  
Adran B: Trafod Drama 

	UG Uned 2 
Asesiad Diarholiad 
10% o’r cymhwyster	40 marc

	Adran A: Ysgrifennu darn estynedig ar un o’r ffurfiau a nodir
Adran B: Traethawd neu araith ysgrifenedig, addas i’w thraddodi yn cyflwyno barn neu safbwynt

	UG Uned 3 
Papur Ysgrifenedig: 2 awr
Defnyddio Iaith, a Barddoniaeth
15% o’r cymhwyster	65 marc

	Adran A: Cwestiwn cyfansawdd yn cynnwys gwahanol fathau o ymarferion ieithyddol
Adran B: Cwestiwn traethawd ar farddoniaeth yr ugeinfed ganrif a’r unfed ganrif ar hugain 



Safon Uwch (yr uchod a thair uned ychwanegol) 
	U2 Uned 4 
Arholiad Llafar: tua 45 munud awr i bob grŵp
Y Nofel a Llafaredd
20% o’r cymhwyster	60 marc	

	Trafod nofel a gwneud cysylltiadau â thestunau perthnasol eraill
Asesiad Synoptig

	U2 Uned 5 
Papur Ysgrifenedig: 2 awr
Rhyddiaith yr Oesoedd Canol, Yr Hengerdd a’r Cywyddau
20% o’r cymhwyster	90 marc

	Adran A: Rhyddiaith yr Oesoedd Canol
Cwestiynau wedi’u strwythuro ar y testun gosod
Adran B: Yr Hengerdd a’r Cywyddau
Cwestiynau wedi’u strwythuro ar y testunau gosod
Asesiad Synoptig

	U2 Uned 6 
Papur Ysgrifenedig: 2 awr 
Gwerthfawrogi Llenyddiaeth a’r Gymraeg mewn Cyd-destun
20% o’r cymhwyster	80 marc

	Adran A: Gwerthfawrogi rhyddiaith neu farddoniaeth nas astudiwyd o’r blaen a gwneud cysylltiadau â thestunau perthnasol eraill mewn traethawd 
Adran B: Y Gymraeg mewn Cyd-destun
	Ysgrifennu darn ar ffurf benodol gan ddangos ymwybyddiaeth o’r cywair a’r gynulleidfa sy’n briodol i’r dasg
Asesiad Synoptig




Uwch Gyfrannol

Uned 1 – Y Ffilm a’r Ddrama a Llafaredd – Arholiad Llafar (tua 45 munud)

Adran A – Trafod Ffilm 
Hedd Wyn (Alan Llwyd) 

Gall yr arholwr ofyn i’r ymgeiswyr ymdrin â rhai o’r pynciau a ganlyn:

· trafod cymeriadau, olrhain eu datblygiad a chymharu cymeriadau â'i gilydd
	trafod golygfeydd allweddol
	manylu ynghylch y defnydd o lun a sain neu gerddoriaeth gefndirol
	trafod bwriadau'r awdur a'r cynhyrchydd
	mynegi barn ac ymateb i'r gwaith fel cyfanwaith
	trafod themâu a geir yn y ffilm.

Adran B – Trafod Drama (Dewis o ddau destun)
Siwan: Saunders Lewis
Y Tŵr: Gwenlyn Parry 

Gall yr arholwr ofyn i’r ymgeiswyr ymdrin â rhai o’r pynciau a ganlyn:

plot, adeiladwaith, cymeriadaeth, deialog, themâu, cynhyrchu, agwedd yr awdur at fywyd fel y’i cyflwynir trwy ei waith.


Uned 2 – Asesiad Diarholiad

Tasg Un - Ysgrifennu darn estynedig ar un o’r ffurfiau canlynol:
· stori fer
· pennod gyntaf nofel
· dyddiadur
· ymson
· cyfres o flogiau
· portread
· darn o hunangofiant
· sgript yn seiliedig ar stori fer ar gyfer llwyfan neu deledu neu radio
· erthygl olygyddol neu ysgrif i bapur newydd neu gylchgrawn
· adroddiad newyddiadurol

Tasg Dau - Ymchwilio a Mynegi Barn ar Bwnc Llosg (Tasg dan Amodau Arbennig)
Llunio traethawd neu araith ysgrifenedig, addas i'w thraddodi, yn cyflwyno barn neu safbwynt.



Uned 3 – Defnyddio Iaith, a Barddoniaeth – Arholiad Ysgrifenedig (2 awr)
Adran A: Defnyddio Iaith
Gosodir cwestiynau cyfansawdd yn cynnwys gwahanol fathau o ymarferion ieithyddol.  Gall yr arholwr osod cwestiynau ieithyddol megis yr isod.
(a) Llunio brawddegau i ddangos yn eglur ystyr a defnydd: 
· berfau 
· arddodiaid
· cysyllteiriau
· cymalau.

(b) Adnabod a disgrifio nodweddion gramadegol mewn darn o Gymraeg cywir, labelu a chreu brawddegau yn dilyn cyfarwyddyd penodol, cywiro gwallau gan nodi rhesymau, cyfuno brawddegau, llunio brawddegau amrywiol mewn paragraff, efelychu patrwm ysgrifennu.

Bydd (b) yn seiliedig ar nodweddion iaith megis treiglo, rhagenwau, ansoddeiriau, enwau, arddodiaid, berfau, berfenwau, cymalau, cysyllteiriau, idiomau, cymalau  a chystrawennau.
Adran B – Barddoniaeth yr Ugeinfed Ganrif a’r Unfed Ganrif ar Hugain
Cwestiwn Traethawd
Disgwylir i ymgeiswyr drin materion fel y rhai a ganlyn: themâu a syniadaeth, crefft, cyfrwng mydryddol, ieithwedd, troadau a ffigurau ymadrodd, agwedd y bardd at fywyd.  Yn ogystal, disgwylir i'r ymgeiswyr ystyried dehongliadau eraill (disgyblion eraill, athrawon a beirniaid llenyddol).  Dylid eu hyfforddi i ddyfynnu a defnyddio termau beirniadaeth lenyddol yn briodol a chymharu gwaith beirdd â'i gilydd.
(Daw'r cerddi o'r gyfrol Blodeugerdd o Farddoniaeth yr Ugeinfed Ganrif oni nodir yn wahanol.)
· T. H. Parry-Williams: 62 Moelni
· Gwenallt: 111 Y Meirwon
· Waldo Williams: 158 Preseli
· Gwyn Thomas: Yma y mae fy lle (Apocalups Yfory)
· Gerallt Lloyd Owen: 488 Y Gŵr sydd ar y Gorwel
· Alan Llwyd: Y Genhedlaeth Goll (Darnau o Fywydau)
· Menna Elfyn: Sul y Mamau yn Greenham (Merch Perygl)
· Iwan Llwyd: Aneirin (Dan Anesthetig)
· Myrddin ap Dafydd: Gwenllian (Cywyddau Cyhoeddus 1) 
· Karen Owen: Cân y Milwr (Siarad trwy’i het)
· Grahame Davies: DIY (Adennill Tir)
· Ifor ap Glyn: Beaufort, Blaenau Gwent, mewn gwyrdd (Cerddi Map yr Underground) 





Unedau  U2
Uned 4 – Y Nofel a Llafaredd – Arholiad Llafar (tua 45 munud)
Dewis o 4 testun
Un Nos Ola Leuad: Caradog Prichard
Dan Gadarn Goncrit: Mihangel Morgan
Martha, Jac a Sianco: Caryl Lewis
Blasu: Manon Steffan Ros

Gall yr arholwr ofyn i’r ymgeiswyr ymdrin â phynciau megis y rhai a ganlyn:

	arwyddocâd digwyddiadau
	cymeriadaeth
	perthynas pobl â’i gilydd
	arddull
	themâu
	y darlun o’r gymdeithas a’r cyfnod lle bo hynny’n briodol
	agwedd yr awdur at fywyd fel y’i cyflwynir trwy ei waith.


Asesiad synoptig
Yn ystod y drafodaeth dylai’r ymgeiswyr wneud cysylltiadau rhwng gwahanol agweddau ar y pwnc e.e. dadansoddi themâu, gwerthfawrogi arddull a defnyddio iaith lafar.  Dylai’r ymgeiswyr gyfeirio at weithiau y maent wedi eu darllen neu wedi eu gweld yn ogystal â’r testunau a astudiwyd ganddynt. 


Uned 5 – Rhyddiaith yr Oesoedd Canol, Yr Hengerdd a’r Cywyddau – Arholiad Ysgrifenedig (2 awr)
Adran A – Rhyddiaith yr Oesoedd Canol – Branwen Ferch Llŷr
Astudio testun sydd yng nghyfrol Gwerthfawrogi’r Chwedlau – Rhiannon Ifans 
Angen bod yn gyfarwydd â diweddariad o’r chwedl gyfan – Y Mabinogion gan Dafydd a Rhiannon Ifans neu Y Mabinogi gan Gwyn Thomas.
Yn yr arholiad disgwylir i ymgeiswyr ateb cwestiwn wedi ei rannu fel a ganlyn:
(i) esbonio cynnwys y darn a ddyfynnir ar y papur arholiad o Chwedl Branwen (Gwerthfawrogi’r Chwedlau) a nodi ei arwyddocâd yn nghyd-destun y chwedl;
(ii) dadansoddi cymeriadau neu themâu a welir yn y darn gan weld cysylltiadau â’r hyn a geir yn y chwedl gyfan. 
Adran B: Yr Hengerdd a’r Cywyddau 
Adnodd electronig ar y wefan ganlynol: http://adnoddau.cbac.co.uk
· Awdlau I ac XXIV o'r Gododdin: Aneirin
· Gwaith Argoed Llwyfain: Talieisin
· Marwnad Owain ab Urien: Talieisin
· Mis Mai a Mis Tachwedd: Dafydd ap Gwilym
· Yr Wylan: Dafydd ap Gwilym (Ni fydd yn ymddangos ar bapur arholiad 2021)
· Trafferth mewn Tafarn: Dafydd ap Gwilym

Yn yr arholiad disgwylir i ymgeiswyr ateb cwestiwn sy’n gofyn iddynt ymateb i ddwy o’r cerddi gosod.
(i) trin a thrafod cefndir y bardd a'r gerdd osod a ddyfynnir ar y papur. 
(ii) trin a thrafod arddull dyfyniad o gerdd osod arall.

Asesiad synoptig
Mae'r uned hon yn cynnwys asesiad synoptig wrth i'r ymgeiswyr wneud cysylltiadau rhwng gwahanol agweddau ar y pwnc e.e. dadansoddi themâu, defnyddio eu sgiliau gwerthfawrogi arddull a defnyddio iaith ysgrifenedig.



Uned 6 – Gwerthfawrogi Llenyddiaeth, Y Gymraeg mewn Cyd-destun (2 awr)
Adran A: Gwerthfawrogi Darn Llenyddol
Cwestiwn traethawd – trafod pwnc ac arddull darn / darnau llenyddol nas astudiwyd o’r blaen.
Asesiad Synoptig
Mae'r cwestiwn hwn yn cynnwys asesiad synoptig wrth i'r ymgeiswyr wneud cysylltiadau rhwng gwahanol agweddau ar y pwnc e.e. defnyddio sgiliau dadansoddi themâu, gwerthfawrogi arddull a defnyddio iaith ysgrifenedig.  Dylai'r ymgeiswyr gyfeirio at weithiau y maent wedi eu darllen neu wedi eu gweld yn ogystal â'r testunau a astudiwyd ganddynt.

Adran B Y Gymraeg mewn Cyd-destun
Disgwylir i ymgeiswyr ysgrifennu darn ar un o’r ffurfiau isod.  Wrth ysgrifennu, disgwylir iddynt fod yn ymwybodol o’r cywair a’r gynulleidfa sy’n briodol i’r dasg:

· Bwletin newyddion
· Prif eitem newyddion
· Datganiad i’r wasg
· Cofnodion cyfarfod (Ni fydd yn ymddangos ar bapur arholiad yn 2021)
· Adroddiad i bapur newydd
· Cyfarwyddiadau
· [bookmark: _GoBack]Anerchiad (Ni fydd yn ymddangos ar bapur arholiad yn 2021)

Yn yr arholiad rhoddir deunydd darllen megis ffeithiau, ystadegau, nodiadau a.y.b a fydd yn sail i’r ysgrifennu.  Bydd rhyddid gan yr ymgeiswyr i ymhelaethu neu ychwanegu at y wybodaeth a ddarperir os yw’n briodol i wneud hynny.  Disgwylir i’r ymgeiswyr ysgrifennu tuag un dudalen.

